
ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Βεβαίωση αυτοδικαίας ανακλήσεως της απαλλοτριώσεως που κη¬ 
ρύχθηκε με την αριθμ. ΟΕ,8336/21,8.85 (ΦΕΚ 481/24.9.85 
τ. Δ') απόφασης Νομάρχη Λέσβου ... 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου κοινότητας 


Παραλίας (Ν. Πιερίας).. 2 

Έγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου δήμου Ρόδου (Ν. 
Δωδεκανήσου) .. 3 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. 1341 (1) 

Βεβαίωση αυτοδικαίας ανακλήσεως της απαλλοτριώσεως που κηρύ¬ 
χθηκε με την αριθμ. ΟΕ.8336/21.8.85 (ΦΕΚ 481/24.9.85 τ. Δ') 
απόφασης Νομάρχη Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως 


όπως τροποποιήθηκε μεταγενέστερα με το Ν.Δ. 532/71. 

2. Τις διατάξεις του άρθρου 11 παρ. 1 και 4 του Ν.Δ. 797/71 περί 

αναγκαστικών απαλλοτριώσεων, σε συνδυασμό με τις διατάξεις του άρ¬ 
θρου 1 του Β.Δ. 139/71. ' 

3. Την αριθμ. ΟΕ. 8336/21.8.1985 (ΦΕΚ 481/24.9.1985 τ. Δ’) 
απόφασή μας, περί αναγκαστικής απαλλοτρίωσης κτημάτων εκτάσεως 
12.500 τ.μ. που βρίσκονται στη νήσο Λήμνο, για τις ανάγκες της Πο¬ 
λεμικής Αεροπορίας, υπέρ και με δαπάνες του· Ελληνικού Δημοσίου. 

4. Το αριθμ. 106029.1 /5019/0010/17.8.1990 έγγραφο του 
Υπουργείου Οικονομικών/Δνσης Δημόσιας Περιουσίας/Τμήματος 
Απαλλοτριώσεων, βεβαιώνουμε: 

Ότι η απαλλοτρίωση που κηρύχθηκε με την ΟΕ.8336/21.8.1985 
απόφασή μας (ΦΕΚ 481/24.9.85 τ. Δ'), για τις ανάγκες της Πολεμι¬ 
κής Αεροπορίας στη νήσο Λήμνο, Νομού Λέσβου, ανακλήθηκε αυτοδί¬ 
καια για ολόκληρη την έκταση, εμβαδού 12.500 τ.μ., γιατί δεν συντε- 
λέσθηκε μέσα στην προθεσμία που ορίζέι ο Νόμος. 

Η απόφαση αυτή να δημοσιευθεί στην Εφημερίδα της' Κυβερνήσεώς. 

Μυτιλήνη, 30 Απριλίου 1991 
Ο Νομάρχης 

ΓΕΩΡΓΙΟΣ ΦΩΤΕΙΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου κοινότητας Παραλίας 

(Ν. Πιερίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν.880/1979 «Περί καθορισμού 
ανωτάτου ορίου συντελεστή δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/79 «Περί ρυθμίσεως θεμάτων με¬ 
ταφοράς συντελεστού δομήσεως κατά το Ν. 880/79» (Α’ 154), όπως 
τροποποιήθηκε με το υπ’ αριθ. 367/87 Π.Δ/γμα (ΑΊ63). 

4. Τις διατάξεις των άρθρων 2,3 και 7 του Ν. 1032/80 «Περί συ- 
στάσεως Υπουργείου Χωροταξίας Οικισμού και Περιβάλλοντος» (Α' 

57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/85 
«Κυβέρνηση και Κυβερνητικά Όργανα» (Α' 137). 

6. Τηναριθμ. πρωτ. 18119/14.2.1990 αίτηση της Ο.Ε. «Ευάγγε¬ 
λος Ταρασιάδης και Σία Ο.Ε.». 

7. Την 368/1990 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

8. Την 72575/1.11.1990 απόφαση του Υπουργού Περιβάλλοντος 
Χωροταξίας και Δημοσίων Έργων, για προέγκριση της σχετικής Τε¬ 
χνικής μελέτης με πρόταση του Υπουργού Περιβάλλοντος, Χωροτάξίας 
και Δημοσίων Έργων αποφασίζουμε: 

Άρθρο 1. · 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 26.5.1989 Π.Δ/γμα (Δ' 365) από 
βαρυνόμενο ακίνητο που βρίσκεται εντός του ρυμοτομικού σχεδίου δή¬ 
μου Σπάρτης (Ν. Λακωνίας) επί των οδών Ανανίου αριθ. 18 και Βρα¬ 
σίδα, για το οποίο έχει εκδοθεί ο 943/1990 σχετικός τίτλος μεταφοράς 
συντελεστή δόμησης, στο όνομα της Ο.Ε. «Ευάγγελος Ταρασιάδης και 
Σία Ο.Ε.» σε άλλο ακίνητο (ωφελούμενο), που βρίσκεται εντός του ρυμο¬ 
τομικού σχεδίου της κοινότητας Παραλίας (Ν. Πιερίας), επί της οδού 
Αγίας Παρασκευής φερόμενο ως ιδιοκτησία της ιδίας ως άνω εταιρείας, 


όπως το ωφελούμενο ακίνητο φαίνεται με στοιχεία Α Β Γ Δ Α στο σχε¬ 
τικό πρωτότυπο διάγραμμα σε κλίμακα 1:200 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
52368/1991 πράξη του και που αντίτυπά του σε φωτοσμίκρυνση δη¬ 
μοσιεύεται με το παρόν Διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 195,00 τ.μ., που αντιστοιχεί σε 143,84 τ.μ. 
του βαρυνομένου ακινήτου. 

3. Τα ειδικότετα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 538,00 τ.μ. 

β. Ποσοστό κάλυψης: 48%. 

γ. Συντελεστής δόμησης: 1,56 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
τέσσερα μέτρα και δέκα εκατοστά του μέτρου (14,10 μ.). 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 52368/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν Διάταγμα. 

Άρθρο 2 

Εγκρίνεται η χορήγηση νέου τίτλου μεταφοράς συντελεστή σε αντικα¬ 
τάσταση του 943/1990 τίτλου, στο όνομα της «Ταρασιάδης Ευάγγε¬ 
λος και Σία Ο.Ε.» για το υπολειπόμενο και μη χρησιμοποιηθέν εμβαδόν 
(150,00 τ.μ. - 143,84 τ.μ.) = 6,16 τ.μ. από ορόφους. 

Άρθρο 3 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 12 Απριλίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 

(3) 

Έγκριση μεταφοράς συντελεστή δόμησης ρυμοτομουμένου ακινήτου 

που βρίσκεται εντός του ρυμοτομικού σχεδίου δήμου Ρόδου (Ν. Δω- 

δεκανήσου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν.880/1979 «Περί καθορισμού 
ανωτάτου ορίου συντελεστή δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/79 «Περί ρυθμίσεως θεμάτων με¬ 
ταφοράς συντελεστού δομήσεως κατά το Ν. 880/79» (Α 154), όπως 
τροποποιήθηκε με το υπ’ αριθ. 367/87 Π.Δ/γμα (ΑΊ63). 

4. Τις διατάξεις των άρθρων 2,3 και 7 του Ν. 1032/80 «Περί συ- 
στάσεως Υπουργείου Χωροταξίας Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/85 
«Κυβέρνηση και Κυβερνητικά Όργανα» (Α' 137). 

6. Την 4177/1990 πράξη συναίνεσης ενώπιον του συμβολαιογρά¬ 
φου Ρόδου Δημητρίου Γεώρτσου, του Παντελή Κωσταρίδη, αποκλειστι¬ 
κού κυρίου του παρακάτω περιγραφομένου ακινήτου. 

7. Την 429/1990 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

8. Γην 42349/21.11.1990 απόφαση του Υπουργού Περιβάλλο¬ 
ντος Χωροταξίας και Δημοσίων Έργων, για προέγκριση της σχετικής 
Τεχνικής μελέτης με πρόταση του Υπουργού Περιβάλλοντος, Χωροτά- 
ξίας και Δημοσίων Έργων αποφασίζουμε: 

Άρθρο 1. 

1. Εγκρίνεται η μεταφορά συντελεστή δόμησης του ρυμοτομουμένου 
με τα από 16.1.1973 (Δ' 23) και 10.10.1985 (Δ' 710) Π.Δ/γματα 
ακινήτου (βαρυνομένου). που βρίσκεται εντός του ρυμοτομικού σχεδίου 
δήμου Ρόδου (Ν. Δωδεκανήσου) και ειδικότερα μεταξύ των 284, 381, 
882. 383. 384. 387. 388, 389 και 390 οικοδομικών τετραγώνων 


και του οποίου την αποκλειστική κυριότητα έχει ο παραπάνω συναινών 
στη μεταφορά του συντελεστή δόμησης Παντελής Κωσταρίδης, όπως το 
βαρυνόμενο ακίνητο φαίνεται με Α-Β-Γ-Δ-Ε-Ζ-Η-Θ-Ι-Κ-Λ-Μ-Ν-^.- 
Ο-Α στο σχετικό πρωτότυπο διάγραμμα σε κλίμακα 1:500 που θεωρή¬ 
θηκε από τον Προϊστάμενο της Διεύθυνσης Τοπογραφικών Εφαρμογών 
με την 52905/1991 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν Διάταγμα. 

2.Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ρυμοτομουμένου ακινήτου: 2.484,96 τ.μ.. 
β. Ποσοστό κάλυψης: 70% για το τμήμα των 890,13 τ.μ. του ακι¬ 
νήτου και 40% για το τμήμα των 1.594,83 τ.μ. του ακινήτου. 

γ. Συντελεστής δόμησης: 1,20 για το τμήμα των 890,13 τ.μ. του 
ακινήτου και 0,80 για το τμήμα των 1.594,83 τ.μ. του ακινήτου, 
δ. Μεταφερόμενες δομήσιμες επιφάνειες που αντιστοιχούν σ’ αυτό: 

890,13 X 1,20 - 1.068,16 τ.μ. 

1.594,83 X 0,80 = 1.275,86 τ.μ. 

ΣΥΝΟΛΟ = 2.344,02 τ.μ. από τα οποία 1.261,02 τ.μ. από ισόγειο 
και 1.083,00 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Παντελή Κωσταρίδη για εμβαδόν 2.344,02 τ.μ. (1.261,02 τ.μ. 
από ισόγειο και 1.083,00 τ.μ. από ορόφους). 

Άρθρο 3 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 27 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 

